ai4bharat/Pralekha huggingface dataset:
نوجوانوں کے امور اور کھیل کود کی وزارت
کووڈ-19 کے بیچ چھوٹی افتتاحی تقریب کے ساتھ کل ٹوکیو اولمپکس 2020 کا آغاز ہوگا
پورے ہندوستان میں اولمپکس کا جوش و خروش قابل دید
ممبئی: 22 جولائی، 2021
ٹوکیو اولمپکس 2020 ہندوستانی وقت کے مطابق کل شام 4:30 بجے افتتاحی تقریب کے ساتھ شروع ہوگا۔ تاہم، جاپان کے دارالحکومت میں نئے تعمیر شدہ نیشنل اسٹیڈیم میں ہونے والا یہ پروگرام کووڈ-19 کے پیش نظر بہت چھوٹا ہوگا۔
جاپان نے اعلان کیا ہے کہ شرکا خالی جگہوں میں مقابلہ کریں گے تاکہ وبائی امراض کی وجہ سے صحت کے خطرات کو کم سے کم کیا جا سکے۔ تقریب میں ہر ملک سے صرف چھ اہلکاروں کو ہی جانے کی اجازت ہے۔ شائقین اس بار ایک چھوٹی ٹیم کو پریڈ لیتے ہوئے دیکھیں گے۔
جاپانی حروف تہجی کے مطابق مارچ پاسٹ میں ہندوستان کا نمبر 21 ہے۔ اس بار ہندوستان نے اولمپکس کے لیے اپنا سب سے بڑا دستہ بھیجا ہے۔ 228 رکنی مضبوط دستہ 127 ایتھلیٹس پر مشتمل ہے جو 22 ریاستوں سے تعلق رکھتے ہیں اور جو 18 میدانوں یعنی تیر اندازی، ایتھلیٹکس، باکسنگ، بیڈ منٹن، ایکوسٹرین، فینسگ، گولف، جمناسٹکس، ہاکی، جوڈو، کشتی رانی، شوٹنگ، سیلنگ، تیراکی، ٹیبل ٹینس، ٹینس، ویٹ لفٹنگ اور کشتی میں حصہ لیں گے۔
ہندوستان میں اولمپکس کا جوش قابل دید ہے
اولمپکس کا جوش پورے ہندوستان میں زور پکڑ رہا ہے، ملک کے کونے کونے سے شائقین ہندوستان کے ایتھلیٹوں کےلیے خوشی منا رہے ہیں اور ان کی حمایت میں پیغامات کا اشتراک کر رہے ہیں۔
نوجوانوں کے امور اور کھیل کے مرکزی وزیر جناب انوراگ ٹھاکر نے لوگوں سے اپیل کی ہے کہ وہ اپنے دوستوں اور کنبہ کے ممبروں کے ساتھ ویڈیو بنائیں اور اسے سوشل میڈیا پر شیئر کریں۔
ایک ٹوئیٹ میں، جناب ٹھاکر نے کہا، تمام شہری ایک ویڈیو بنا سکتے ہیں اور اسے پانچ لوگوں کو ٹیگ کر سکتے ہیں اور انھیں ہندوستانی اولمپکس ٹیم کے لیے اپنی حمایت ظاہر کرنے کے لیے اپنے ویڈیو شیئر کرنے کی دعوت دے سکتے ہیں۔ انھوں نے لوگوں سے #چیئر 4 انڈیا کو ایک عوامی تحریک بنانے کی اپیل بھی کی۔ وزیر نے اپنے ٹوئیٹر ہینڈل پر ایک ویڈیو شائع کی ہے اور پانچ افراد کو ٹیگ کیا ہے۔ انھوں نے قانون و انصاف کے وزیر کرن رجیجو، کرکٹر وریندر سہواگ، اداکار اکشے کمار، بیڈمنٹن کھلاڑی سائنا نہوال اور پےٹی ایم کے بانی وجے شیکھر شرما کو نامزد کیا ہے۔
دور درشن اور آل انڈیا ریڈیو پر اولمپکس کوریج
ٹوکیو میں کل سے شروع ہونے والے دنیا کے سب سے بڑے اسپورٹ ایونٹ کو دور درشن اور آل انڈیا ریڈیو کے نیٹ ورک اور خصوصی اسپورٹس چینل ڈی ڈی اسپورٹس کے ذریعہ پرسار بھارتی نے میگا کوریج دی ہے۔ اس کی کوریج اولمپکس شروع ہونے سے پہلے لے کر اختتام تک پھیلی ہوئی ہے اور یہ پرسار بھارتی کے ٹی وی، ریڈیو اور ڈجیٹل پلیٹ فارم پر پورے ملک میں دستیاب ہوگی۔
وزارت دفاع
وزارت دفاع کے ذریعے نوجوانوں اور لوگوں کے درمیان حب الوطنی کا جذبہ پیدا کرنے کے لئے مائی جی او وی پر ’’آتم نربھر بھارت-سوتنتر بھارت‘‘پر کوئز کا انعقاد
آئندہ یوم آزادی تقریبات 2020ء کے حصے کے طورپر ’’آتم نربھر بھارت‘‘ کے تصور کو بڑے پیمانے پر فروغ دیا جارہا ہے۔اس موقع پر نوجوانوں اور لوگوں کے درمیان حب الوطنی کا جذبہ پیدا کرنے کے لئے 29 جولائی-10اگست 2020ء کے دوران مائی جی او وی کے اشتراک سے وزارت دفاع کے ذریعے ’’آتم نر بھر بھارت-سوتنتر بھارت‘‘کے موضوع پر ایک آن لائن کوئز مسابقے کا انعقاد کیا جارہا ہے۔
دس نقد انعامات یعنی اس مسابقے میں پہلا، دوسرا، تیسرا اور سات تشجیعی انعامات درج ذیل ہوں گے۔
- پہلا انعام-25000 روپے
- دوسرا انعام -15000روپے
- تیسرا انعام-10000روپے
- تشجیعی انعامات-5000ہزار روپے
چودہ برس یا اس سے زیادہ عمر کے ہندوستانی شہری کوئز مسابقے میں حصہ لے سکتے ہیں اور حوصلہ افزا انعامات جیت سکتے ہیں۔مائی جی او وی پورٹل میں درج ذیل لنک https://quiz.mygov.in/quiz/aatmanirbhar-bharat-swatantra-bharat-quiz/پر کوئز دستیاب ہے:
-----------------------
م ن۔م ع۔ ع ن
U NO: 4222
(Visitor Counter : 87
سماجی انصاف اور تفویض اختیارات کی وزارت
ایس / ایس ٹی کے لیے تقرر
وزیراعظم کے دفتر نے صنعت اور اندرون ملک تجارت کے فروغ کے محکمے  کے مطابق، نجی شعبے میں مثبت کارروائی کے لیے ایک رابطہ کمیٹی 2006 میں قائم کی تھی۔ سیکریٹری  ، سیکریٹری  ، سیکریٹری  ) اور سیکرٹری  اس کمیٹی کے ممبر ہیں۔ ڈی پی آئی آئی ٹی کمیٹی کو سیکر کی سطح پر مدد فراہم کر رہا ہے۔ رابطہ کمیٹی کے اب تک 9 اجلاس ہوچکے ہیں۔ پہلی رابطہ کمیٹی کے اجلاس میں کہا گیا تھا کہ مثبت کارروائی کے معاملے پر پیش رفت حاصل کرنے کا بہترین طریقہ خود صنعت کی طرف سے رضاکارانہ کارروائی ہے۔
اسی مناسبت سے، اپیکس انڈسٹری ایسوسی ایشنز، کنفیڈریشن آف انڈین انڈسٹری ، فیڈریشن آف انڈین چیمبر آف کامرس اینڈ انڈسٹری  ، ایسوسی ایٹڈ چیمبرز آف کامرس اینڈ انڈسٹری آف انڈیا  اور دلت انڈین چیمبر آف کامرس اینڈ انڈسٹری  نے اپنی ممبر کمپنیوں کے لیے رضاکارانہ ضابطہ اخلاق  تیار کیا جو مرکز تعلیم، ملازمت اور انٹرپرینیورشپ پر مرکوز ہے تاکہ اس میں سب کی شمولیت کی جا سکے۔ صنعتی انجمنوں کے اراکین کی طرف سے اٹھائے گئے اقدامات میں، اسکالرشپ، پیشہ ورانہ تربیت، کاروباری ترقی کے پروگرام، کوچنگ وغیرہ شامل ہیں۔
یہ معلومات سماجی انصاف اور تفویض اختیاریت کے وزیر مملکت جناب اے نارائن سوامی نے آج لوک سبھا میں ایک تحریری جواب میں فراہم کی۔
۔۔۔
ش ح۔ا س۔ ت ح ۔
U–3429
(Visitor Counter : 41
امور داخلہ کی وزارت
وزارت داخلہ، 2021 میں چلائی گئی خصوصی مہم کی طرز پر 2 اکتوبر 2022 سے 31 اکتوبر 2022 تک خصوصی مہم 2.0 چلا رہی ہے
صفائی کی مہم چلانے کے لیے 5629 مقامات کی نشاندہی کی گئی ہے
پبلک انٹرفیس والے فیلڈ/آؤٹ اسٹیشن دفاتر پر توجہ مرکوز کی جا رہی ہے
وزارت داخلہ 2021 میں چلائی گئی خصوصی مہم کی طرز پر 2 اکتوبر 2022 سے 31 اکتوبر 2022 تک خصوصی مہم 2.0 چلا رہی ہے۔ تیاری والے مرحلہ  کے دوران وزارت نے صفائی کی مہم چلانے کے لیے 5629 مقامات کی نشاندہی کی، جس میں پبلک انٹرفیس والے فیلڈ/آؤٹ اسٹیشن دفاتر پر خاص توجہ دی جا رہی ہے۔ مختلف زمروں کے زیر التوا کاموں جیسے ایم پی کے حوالے، پارلیمانی یقین دہانیاں، آئی ایم سی کے حوالے، ریاستی حکومتوں کے حوالے، پی ایم او کے حوالے، عوامی شکایات اور پی جی اپیلوں کی نشاندہی کی گئی ہے تاکہ ہٹائی جانے والی فائلوں کے ساتھ ہی ان کا بھی مؤثر طریقے سے نمٹارہ کیا جا سکے اور انہیں این اے آئی کو بھیج دیا گیا ہے۔
خصوصی مہم 2.0 سی اے پی ایف کے ذریعے لیہہ سے لے کر ایٹا نگر تک چلائی جا رہی ہے۔ اس مہم میں دیگر منسلک /ماتحت دفاتر بھی پوری سرگرمی سے حصہ لے رہے ہیں۔ سی اے پی ایف اور دہلی پولیس کے ذریعے بڑی تعداد میں ٹوئٹ کیے جا رہے ہیں اور انہیں @PIBHomeAffairs کے ساتھ ٹیگ کیا جا رہا ہے، بعد میں انہیں پی آئی بی کے ٹوئٹر ہینڈ سے ری-ٹوئٹ کیا جا رہا ہے، تاکہ اس خصوصی مہم کی بڑے پیمانے پر تشہیر کی جا سکے۔
وزارت داخلہ خصوصی مہم 2.0 کو مکمل طور پر کامیابی بنانے کی پوری کوشش کر رہی ہے۔ خصوصی مہم 2.0 کی کچھ تصاویر نیچے دی گئی ہیں۔
ایڈمن بلاک، سی ایچ مانیسر  کے پیچھے والے علاقے کی پہلے کی اور بعد کی تصویر
236 بی این جے جے کالونی بس اسٹینڈ نمبر 02 بوانا، این/ڈی ایل آئی  کی پہلے اور بعدکی تصویریں
ایف 204، 204 کوبرا، کرنپور، چھتیس گڑھ کی پہلے اور بعد کی تصویریں
چکیا بس اسٹینڈ، چندولی، مورخہ 2022/10/03
جی پی پنت ہسپتال، بی بی کینٹ سرینگر، مورخہ 2022/10/12
بی او سی چوک، گوالپاڑہ، مورخہ 2022/10/11
ایم ٹی پارک ، مورخہ 2022/10/10
کامرس اور صنعت کی وزارتہ
انڈین فٹ ویئر اینڈ لیدر ڈیولپمنٹ پروگرام
مرکزی حکومت نے 19 جنوری 2022 کو مرکزی شعبے کی اسکیم ’انڈین فٹ ویئر اینڈ لیدر ڈیولپمنٹ پروگرام‘  کو 31مارچ2026 تک، یا مزید جائزہ تک، جو بھی پہلے ہو، جاری رکھنے کی منظوری دی ہے۔
اس پروگرام کے ذریعے چمڑے اور جوتے کی صنعتوں کو فائدہ پہنچ رہا ہے۔ آئی ایف ایل ڈی پی کو چھ ذیلی اسکیموں کے ساتھ نفاذ کے لیے منظوری دی گئی ہے اور تفصیلات درج ذیل ہیں:
- پائیدار ٹکنالوجی اور ماحولیاتی فروغ :- ہر کامن ایفینٹ ٹریٹمنٹ پلانٹ کے لیے امداد شمال مشرقی علاقوں کے لیے کل پروجیکٹ لاگت کی 80فیصد شرح سےہوگی جس میں صنعت/فائدہ اٹھانے والا حصہ پروجیکٹ لاگت کا 20فیصد ہوگا۔ اور صنعت/فائدہ اٹھانے والے حصہ کے ساتھ دیگر علاقوں کے لیے کل پروجیکٹ لاگت کا 70فیصد پروجیکٹ لاگت کا 30فیصد ہوگا جس کی حد 200 کروڑ ہوگی۔
- چمڑے کے شعبے کی مربوط ترقی:- شعبہ جاتی اکائیوں کو ان کی جدید کاری/صلاحیت میں توسیع/ٹیکنالوجی کی اپ گریڈیشن کے لیے 30فیصد مائیکرو، چھوٹی اینڈ میڈیم درمیانےدرجے کی صنعتوں کی  اکائیوں اور 20فیصد دیگر اکائیوں کو فراہم کی گئی۔ شمال مشرقی علاقوں کے لیے ایم ایس ایم ای یونٹوں کو پلانٹ اور مشینری کی لاگت کا 40فیصد اور دیگر اکائیوں کو 30فیصدمالی امداد فراہم کی جاتی ہے۔ گھریلو تیار شدہ مشینری کے لیے 5فیصداضافی گرانٹ فراہم کی جاتی ہے۔
- میگا لیدر فوٹ وئیر اینڈ اسیسریز کلسٹر ڈیولپمنٹ :- شمال مشرقی علاقوں میں پروجیکٹ لاگت کا 70فیصد اور دوسرے علاقوں کے لیے پروجیکٹ لاگت کے 50 فیصد پر مدد فراہم کی جاتی ہے جو کہ زمین کے کل رقبے پر منحصر ہے جیسا کہ اس میں بتایا گیا ہے۔ رہنما خطوط اور زمین کی ترقی،بنیادی ڈھانچہ، سماجی بنیادی ڈھانچہ پیداواری سہولیات بشمول پلگ اور پلے کی سہولت کے ساتھ، استعمال کے لیے تیار شیڈ، آر اینڈ ڈی معاونت اور برآمدی خدمات کے لیے زمین کی قیمت کو چھوڑ کر زیادہ سے زیادہ سرکاری امداد 125 کروڑ تک محدود ہے۔
- جوتے اور چمڑے کے شعبے میں ڈیزائن اسٹوڈیوز کی ترقی: - مرکزی امداد ہر ڈیزائن اسٹوڈیو کے لیے 10 کروڑ روپے کی حد تک کل موضوع کے 50فیصد تک محدود ہوگی۔ استفادہ کنندگان کا حصہ پراجیکٹ کی لاگت کا 50 فیصد باقی ہوگا۔
ذیلی اسکیموں کے رہنما خطوط ڈی پی ا ٓئی آئی ٹی کی ویب سائٹ پر دستیاب ہیں جس کا لنک https://dpiit.gov.in/indian-footwear-leather-and-accessories-development-program ہے۔ تمام ذیلی اسکیموں کو نیشنل سنگل ونڈو سسٹم پر آن بورڈ کیا گیا ہے۔ اہل کاروباری افراد این ایس ڈبلیو ایس آن لائن پورٹل کے ذریعے درخواست جمع کر سکتے ہیں جو https://www.nsws.gov.in/ پر قابل رسائی ہے -> ’’تمام اسکیمیں‘‘ -> ’’انڈین فٹ ویئر اینڈ لیدر ڈیولپمنٹ پروگرام‘‘ کو منتخب کریں -> قابل اطلاق ذیلی اسکیم کو منتخب کریں۔
ہنر مندی کے فروغ اور صنعت کاری کی وزارت
ڈی جی ٹی، ہرمندی کے فروغ اور صنعت کاری کی وزارت نے دستکاری تربیت اسکیم21-2020 کےلئے کل ہند مہارت دستکاری امتحان کے نتائج کااعلان کیا
نئی دہلی31مئی 2021:ہنرمندی کے فروع اور صنعت کاری کی وزارت کی نگرانی کے تحت تربیت کے ڈائرکٹوریٹ جنرل ڈی جی ٹی نے دستکاری تربیتی اسکیم کے تعلیمی سال 21-2020 کے لئے دسمبر میں ہوئے کل ہند دستکاری میں مہارت  کے نتائج کااعلان کیا۔ یہ اسکیم 2018 کے سیشن  اور صرف پریکٹیکل اور ای ڈی میں سپلیمنٹری تربیت پانے والے  کے لئے ملک بھر میں تقریبا 15000 صنعتی تربیتی اداروں آئی ٹی آئی میں لاگو کی گئی ہے۔ نتائج https://ncvtmis.gov.in/pages/marksheet/validate.aspx پردستیاب ہیں۔
سی ٹی ایس کے تحت تربیت پانے والوں کے کمپیوٹر پر مبنی ٹیسٹ  سمیت اے آئی ٹی ٹی 2020 کے امتحانات جولائی 2020 میں منعقد ہونےتھے لیکن کووڈ -19 کے سبب لوگ ملک گیر لاک ڈاؤن بندشوں کے پیش نظر آئی ٹی آئی کو ستمبر ،اکتوبر 2020 میں ہی کھولا جاسکا۔ اور کچھ ریاستوں میں اس میں مزید تاخیر کی گئی، اس طرح 1600 گھنٹے کے نصاب تربیت کو پورا کرنے کے لئے سیشن بڑھا دیا گیا تھا۔ ڈائرکٹوریٹ جنرل آف ٹریننگ ڈی جی ٹی نے حسب ذیل امتحانات منعقد کئے۔
- پریکٹیکل اورانجینئرنگ ڈرائنگ مضامین کے لئے چار مرحلوں میں امتحان کا انعقادکیا گیا تھا، امتحانات منعقد کئے گئے تھے۔ تھیوریکل پورشن  کے لئے مرحلہ وار دسمبر 2020 سے وسط اپریل 2021 تک) کمپیوٹر پر مبنی ٹیسٹ  موڈ میں دومرحلوں کی مدت کی جگہ پر تین گھنٹے کی مدت کے ایک سیشن میں امتحانات کاانعقاد کیاگیا تھا۔ کووڈ کی صورتحال کےمطابق اور تربیت پانے والوں کی مدد کرنے کے لئے ایسا کیا گیا تھا۔
- ایسے تربیت پانے والے جو ان امتحانات میں کسی وجہ سے شرکت نہیں کرسکے ان کو سپلیمنٹری امتحانات میں بیٹھنے کی اجازت ہوگی جو غالبا موجودہ صورتحال کے مطابق اگلے دومہینوں میں منعقد ہوں گے۔
- III. تربیت پانے والوں کے ذریعہ امتحان میں شامل ہونے کے لئے طے کی گئی دوری کو دھیان میں رکھتے ہوئے آئی ٹی آئی کو پریکٹیکل اورانجینئرنگ ، ڈرائنگ موضوعات کے لئے خود کا مرکز بنایا گیا تھا۔سی بی ٹی کے لئے ایک تبدیلی کے طور پر یہاں تک کہ کچھ پرائیویٹ آئی ٹی آئیز کو بھی مرکز بنایا گیا تھا۔
دوسال کے دستکاری کے لئے کل 541123 تربیت پانے والے امتحان میں شامل ہوئے جن میں سے 394576 تربیت پانے والے پاس ہوئے۔ یہاں یہ اس سیشن کے کل اوسط کا لگ بھگ 73 فیصد ہے۔ ڈی جی ٹی نے شکایت کے ازالہ کے طریقہ کار  کا آغاز کیا ہے جس پر تربیت پانے والے نتائج سے متعلق شکایت درج کرسکتے ہیں اور جنہیں ایک مقررہ وقت کے اندر حل کردیا جائے گا۔
پارلیمانی امور کی وزارت
تمام سیاسی جماعتوں نے پلوامہ دہشت گردانہ حملے کی مذمت کی اور حکومت کے لیے اپنی حمایت کا اعلان کیا
ہندوستان کے خلاف سرحد پار کی دہشت گردی کی مذمت کرنے میں پورا ملک کشمیر کےامن پسند عوام کے ساتھ متحد ہے: جناب نریندر سنگھ تومر
نئی دہلی،16/ فروری ‘‘ملک پلوامہ میں ہمارے حفاظتی دستوں پر ہونے والے بزدلانہ دہشت گردانہ حملے کے ساتھ گہرے غم وغصے کا اظہار کر رہا ہے۔ ہم اپنے ملک کے خلاف دہشت گردی کی لعنت کے خلاف ایک فیصلہ کن جنگ لڑنے کے لیے پوری طرح تیار ہیں اور ہماری حکومت اس لڑائی کو اُس کے منطقی نتیجے تک پہنچانے کے لیے عہد بند ہے’’۔ یہ بات آج یہاں میڈیا سے خطاب کرتے ہوئے پارلیمانی امور ، دیہی ترقیات، پنچایتی راج اور کانکنی کے مرکزی وزیر جناب نریندر سنگھ تومر نے کہی۔ انھوں نے پلوامہ دہشت گردانہ حملے کے سلسلے میں مرکزی وزیر داخلہ جناب راجناتھ سنگھ کی صدارت میں پارلیمنٹ میں مختلف سیاسی جماعتوں کے نمائندہ لیڈروں کی میٹنگ کے بعد میڈیا سے خطاب کیا۔
اس بزدلانہ حملے کی مذمت کرتے ہوئے جناب تومر نے کہا کہ ‘‘ہمارے بہادر فوجیوں کی اعلیٰ ترین قربانی رائیگاں نہیں جائے گی۔ حکومت نے ہندوستان کے خلاف دہشت گردی کو فروغ دینے والی طاقتوں سے مقابلہ کرنے کے لیے حفاظتی دستوں کو پوری آزادی دے دی ہے’’۔ وزیر موصوف نے کہا کہ حکومت ہند نے ابتدا ہی سے دہشت گردی کو قطعی بھی برداشت نہ کرنے کی پالیسی اختیار کی ہے اور یہ بزدلانہ دہشت گردانہ حملہ اس پالیسی کی وجہ سے دہشت گردوں میں پھیلی مایوسی کا ہی ایک اظہار ہے۔
حکومت ان جوانوں کے اہل خانہ کے ساتھ مضبوطی کے ساتھ کھڑی ہے اور اُن کی مدد کرنے کے معاملے میں کوئی دقیقہ اٹھا نہیں رکھے گی۔ وزیر موصوف نے بتایا کہ مرکزی حکومت نے پہلے ہی تمام ریاستی حکومتوں سے درخواست کی ہے کہ وہ اِن خاندانوں کو ضروری امداد فراہم کرائیں۔
دہشت گردی کے خلاف جنگ میں تمام سیاسی جماعتوں کی حمایت کا اعتراف کرتے ہوئے جناب تومر نے کہا کہ ہندوستان کے خلاف سرحد پار کی دہشت گردی کی حوصلہ افزائی کرنے والی طاقتوں کی مذمت کرنے میں پورا ملک کشمیر کے امن پسند عوام کے ساتھ کھڑا ہے۔ انھوں نے کہا کہ ریاست جموں وکشمیر میں کچھ عناصر ایسے ہیں جو امن کو نقصان پہنچانے کا ارادہ رکھتے ہیں اور وہ دہشت گرد طاقتوں کے ساتھ ہیں۔ ایسے لوگ کشمیری نوجوانوں کے دشمن ہیں اور وہ نہیں چاہتے کہ ریاست میں امن قائم ہو۔ جناب تومر نے وزیر داخلہ کا حوالہ دیتے ہوئے کہا کہ حکومت جموں وکشمیر سے دہشت گردی کی لعنت کا خاتمہ کرنے کے لیے اور ریاست میں امن وامان واپس لوٹانے کے لیے عہد بند ہے۔
جناب تومر نے یہ بھی کہا کہ میٹنگ کے دوران تمام سیاسی جماعتوں نے ایک آواز میں دہشت گردانہ حملے کی مذمت کی اور شہید فوجیوں کے لیے دو منٹ خاموشی اختیار کی۔ انھوں نے بتایا کہ میٹنگ کے دوران دہشت گردی کی اِس کارروائی کی مذمت میں ایک قرارداد بھی پاس کی گئی۔
۔ ۔ ۔ ۔ ۔ ۔ ۔ ۔ ۔ ۔

U. No. 1035
(Visitor Counter : 43
وزارت خزانہ
تمل ناڈو میں شہری غریبوں کو کفایتی رہائش فراہم کرنے کے لئے بھارت اور اے ڈی بی نے 15 کروڑ ڈالر کے قرض کے معاہدے پر دستخط کئے
بھارتی حکومت اور ایشیائی ترقیاتی بینک  نے تمل ناڈو میں شہری غریبوں کے لئے شمولیت پر مبنی ، لچک دار اور پائیدار رہائش تک رسائی کو یقینی بنانے کے لئے 7 دسمبر 2021 کو 15 کروڑ ڈالر کے ایک قرض کے معاہدے پر دستخط کئے۔
تمل ناڈو میں شہری غریب علاقوں کے پروجیکٹ کے لئے شمولیت پر مبنی ، لچک دار اور پائیدار رہائش کے لئے قرض کے معاہدے پر بھارتی حکومت کی طرف سے وزارت خزانہ کے اقتصادی امور کے محکمے کے ایڈیشنل سکریٹری جناب رجت کمار مشرا اور اے ڈی بی کی طرف سے اے ڈی بی کے انڈیا ریزیڈنٹ مشن کے کنٹری ڈائریکٹر جناب تاکے او کونیشی نے دستخط کئے۔
جناب مشرا نے قرض کے معاہدے پر دستخط کرنے کے بعد کہا کہ یہ پروجیکٹ بھارت سرکار کی ترقی کی ترجیحات اور شہری علاقوں کی ترقی کے لئے پالیسیوں، خاص طور پر سرکار کے اہم پروگرام پی ایم اے وائی - سبھی کے لئے ہاؤسنگ  کے مطابق ہے۔ یہ مجاز کنبوں کے لئے مکان کے پرویژن کے ساتھ تمل ناڈو میں شہری غریبوں کے لئے مکانوں کی کمی کو دور کرے گا۔
جناب کونیشی نے کہا کہ ’’تمل ناڈو میں تیزی سے ہوئی شہر کاری اور ترقی کی وجہ سے خاص طور سے کم آمدنی والے طبقے کے خاندانوں کے لئے مکانوں کی کمی پیدا ہو گئی ہے’’۔ انہوں نے کہا کہ ’’یہ پروجیکٹ کمزور اور محروم کنبوں کو کفایتی مکان فراہم کرانے کے لئے بنیادی ڈھانچے اور خدمات تک ان کی رسائی کو یقینی بنا ئے گا اور کفایتی رہائشی پروجیکٹوں میں پرائیویٹ سیکٹر کی سرمایہ کاری کو ترغیب دے گا‘‘۔
تمل ناڈو کی 7.2 کروڑ لوگوں کی آبادی میں سے تقریباً نصف آبادی شہری علاقوں میں رہتی ہے، جو اسے بھارت کا سب سے زیادہ شہر کاری والی ریاست بناتی ہے۔ تمل ناڈو اربن ہیبی ٹیٹ ڈیولپمنٹ بورڈ کے ذریعہ یہ پروجیکٹ 9 الگ الگ مقامات پر رہائشی مکانوں کی تعمیر کرے گا اور قدرتی خطروں کے تئیں حساس تقریبا 6000 کنبوں کو محفوظ مقامات پر منتقل کرے گا۔ یہ تمل ناڈو کے ٹاؤن اینڈ کنٹری پلاننگ ڈائریکٹوریٹ کو سستے مکان ، ماحولیات کے تحفظ ، آفات کے خطرے کے بندوبست اور صنف سمیت ریاست کے اقتصادی اور بنیادی ڈھانچے کی ترقی کا نقشہ بنانے کے لئے علاقائی منصوبوں کو فروغ دینے میں مدد کرے گا۔
اے ڈی بی کی امداد کا ایک حصہ ریاستی حکومت کے ذریعہ تمل ناڈو شیلٹر فنڈ میں اکیویٹی کی شکل میں انویسٹ کیا جائے گا تاکہ نجی شعبے کے فائنانسنگ کو فروغ دیا جاسکے اور خاص طور سے کم آمدنی والے اور مہاجر کارکنوں کے لئے صنعتی ہاؤسنگ اور کام کاج والی خواتین ہوسٹلز میں سرمایہ کاری کو فروغ دیا جاسکے۔
اس کے علاوہ اے ڈی بی تمل ناڈو میں کفایتی رہائش اور علاقائی پلاننگ میں شامل سرکاری ایجنسیوں کی صلاحیت سازی میں مدد کرنے کے لئے اپنے ٹیکنیکل اسسٹنٹ اسپیشل فنڈس سے 15 لاکھ ڈالر کی تکنیکی امداد  گرانٹ فراہم کرے گا۔ یہ تکنیکی امداد کفایتی ہاؤسنگ ڈلیوری کے لئے کامیاب نظریئے کی دستاویز تیار کرے گا، جس میں منتقل کئے جانے والے کمزور طبقے کے فیض یافتگان کے لئےگریجویشن پروگرام شامل ہے۔ اسے ملک کے دیگر حصوں اور شہروں میں اپنایا جاسکتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-14935
(Visitor Counter : 91
صدر جمہوریہ کا سکریٹریٹ
صدرجمہوریہ ہند ، این آئی ٹی راورکیلا کے 18 ویں سالانہ کنووکیشن میں شرکت کریں گے اور 21 مارچ کو راورکیلا اسٹیل پلانٹ میں سپر اسپیشلٹی ہسپتال کا افتتاح کریں گے
نئی دہلی۔ 19 مارچ صدر جمہوریہ ہند جناب رام ناتھ کووند 20 سے 22 مارچ 2021 تک اوڈیشہ کا دورہ کریں گے۔
20 مارچ 2021 کی شام کو صدر جمہوریہ بھوبنیشور پہنچیں گے۔
21 مارچ ، 2021 کو ، صدر این آئی ٹی راورکیلا کے 18 ویں سالانہ کنووکیشن میں شرکت کریں گے۔ اسی دن ، راورکیلا اسٹیل پلانٹ میں ایک سپر اسپیشلٹی ہاسپٹل کا وہ افتتاح بھی کریں گے۔
22 مارچ ، 2021 کو ، صدر جمہوریہ ہند نئی دہلی واپس آنے سے پہلے ، کونارک میں انڈیا آئل فاؤنڈیشن ٹرسٹ انٹر پریٹشن سینٹر کا دورہ کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-2796
(Visitor Counter : 63
صحت اور خاندانی بہبود کی وزارت
کووڈ-19 سے متعلق تازہ ترین صورت حال
نئی دہلی، 23؍اگست:ٹیکہ کاری کی قومی مہم کے تحت اب تک 58.25کروڑٹیکے لگائے جاچکے ہیں ۔
گذشتہ 24گھنٹے میں 25,072 نئے کیس سامنے آئے ہیں ۔ یہ گذشتہ 160دن میں سامنے آنے والے کیسوں کی سب کم تعداد
ہے ۔
زیرعلاج مریضوں کی شرح کل کیسوں کی 1.03فیصد ہے جو مارچ 2020سے سب سے کم ہے ۔
بھارت میں زیرعلاج مریضوں کی تعداد 3,33,924ہے ، جوگذشتہ 155دن سے سب سے کم ہے ۔
شفایابی کی شرح بڑھ کر 97.63فیصد تک پہنچ گئی ہے ، جو مارچ 2020سے سب سے اونچی شرح ہے ۔
گذشتہ 24گھنٹے میں 44157مریض صحت یاب ہوئے ہیں ۔ اب تک کل 3,16,80,626مریض شفایاب ہوچکے ہیں ۔
ہفتہ وارمتاثرہ افراد کی شرح 1.19گذشتہ 59دن سے 3سے کم درج ہورہی ہے ۔
جانچ کے بعد بیماری سے متاثرہونے والے افراد کی یومیہ شرح 1.94گزشتہ 28دن سے 3فیصد سے کم درج ہورہی ہے ۔
اب تک 50.75کروڑ ٹیسٹ کئے جاچکے ہیں ۔
زراعت اور کاشتکاروں کی فلاح و بہبود کی وزارت
زراعت کو مشینی بنانے کے لئے فوائد کی براہ راست منتقلی
نئی دلّی ، 23 جولائی/ زراعت اورکسانوں کی بہبود کا محکمہ 15-2014 ء سے مرکز کی اسکیم زراعت کو مشینی بنانے کا ذیلی مشن  نافذ کر رہا ہے ۔ یہ اسکیم کچھ اہم ریاستوں جیسے مدھیہ پردیش ، گجرات ، اتر پردیش ، راجستھان ، کرناٹک ، ہریانہ کے ذریعے اپنے طور پر نافذ کی گئی ہے اور اپنے آن لائن پورٹل کے ذریعے نافذ کی جا رہی ہے ۔ محکمے نے بھی ایس ایم اے ایم کے نفاذ کے لئے کھیتی کی مشینری سے متعلق فوائد کی براہ راست منتقلی  کا ایک پورٹل تیار کیا ہے اور تمل ناڈو ، کیرالہ ، آندھرا پردیش اور اترا کھنڈ ریاستیں بھی اسی پورٹل کے ذریعے ایف ایم اے ایم نافذ کر رہی ہیں ۔ کسان آسانی کے ساتھ آن لائن طریقے سے اپنے آدھار نمبر کے ساتھ پورٹل پر رجسٹریشن کرا سکتے ہیں ۔
ایس ایم اے ایم کے آغاز کے بعد سے 2015 ء سے 22-2021 ء کے دوران مختلف ریاستوں کو 4865 کروڑ روپئے کی مرکزی گرانٹ جاری کی جا چکی ہے ، جس کے ذریعے کسانوں کو 1323000 مشینیں تقسیم کی گئی ہیں اور 15400 کسٹمز ہائرنگ سینٹر ، 360 ہائی ٹیک مرکز اور 14200 فارم مشینری بینک قائم کئے گئے ہیں تاکہ کسانوں کو یہ ساز و سامان کرائے پر فراہم کیا جا سکے ۔
یہ معلومات آج راجیہ سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے ایک سوال کے تحریری جواب میں فراہم کی ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 6955
(Visitor Counter : 84
وزیراعظم کا دفتر
وزیر اعظم یکم مارچ ، 2019 ء کو تمل ناڈو میں کنیا کماری کا دورہ کریں گے
نئی دہلی، 28 فروری / وزیر اعظم جناب نریندر مودی یکم مارچ ، 2019 ء کو تمل ناڈو میں کنیا کماری کا دورہ کریں گے ۔ وہ وہاں کنیا کماری اور تمل ناڈو کے لئے متعدد ترقیاتی پروجیکٹوں کی رونمائی کریں گے ۔ یہ پروجیکٹ پورے تمل ناڈو میں ریل اور سڑک کنکٹی وٹی میں اضافے میں اہم کردار ادا کریں گے ۔
ریلویز
وزیر اعظم کنیا کماری میں مختلف النوع پروجیکٹوں کا آغاز کریں گے ۔ ان پروجیکٹوں میں درج ذیل پروجیکٹ شامل ہیں :
مدورئی اور چینئی کے درمیان تیجس ایکسپریس کو جھنڈی دکھاکر رخصت کریں گے ۔
- تیجس ایکسپریس مدورئی اور چینئی کے مابین براہِ راست اور تیز رفتار کنکٹی وٹی فراہم کرے گی ۔ یہ ریل گاڑی جدید ترین سہولتوں سے آراستہ ہو گی اور اس سیکشن پر دن میں سفرکرنے والے بڑی تعداد کے مسافروں کو فائدہ پہنچائے گی ۔ یہ دوسری تیجس ایکسپریس خدمت ہو گی ۔ پہلی تیجس ایکسپریس خدمت ممبئی سے کرمالی کے درمیان متعارف کرائی گئی تھی ۔
- رامیشورم اور دھنش کوڈی کے مابین ریل کنکٹی وٹی کو بحال کرنے کے لئے سنگِ بنیاد - رامیشورم اور دھنش کوڈی اہم زیارت کے مقامات اور سیاحتی مقامات ہیں ، جو تمل ناڈو میں واقع ہیں ۔ دھنش کوڈی ریلوے اسٹیشن 1964 ء کے رامیشورم سمندری طوفان میں تباہ ہو گیا تھا اور تب سے یہ متروک پڑا ہوا ہے ۔ اس کی بحالی سے اس خطے میں ریل کنکٹی وٹی بحال ہو جائے گی اور اس سے سیاحتی شعبے کو زبردست تقویت حاصل ہو گی اور بھارت آنے والے ہزاروں زائرین کو فائدہ ہوگا ۔
- پامبن برج  کا سنگ بنیاد - پامبن پل اہم زمین اور رامیشورم جزیرے کے مابین ریل لنک فراہم کرتا ہے ۔ یہ موجودہ پل 104 سال پرانا ہے ۔ نیا پل پرانے کی جگہ لے گا اور موجودہ ریل پل کے متوازی تعمیر کیا جائے گا ۔ یہ پل رامیشورم خطے کے سیاحتی مضمرات میں اضافہ کرے گا ۔
سڑک نقل و حمل
وزیر اعظم کنیا کماری میں لو ح کی رونمائی کے توسط سے مختلف النوع سڑک نقل و حمل پروجیکٹوں کا آغاز کریں گے ۔ قومی شاہراہ نمبر 87 پر واقع مدورئی – راماناتھا پورم سیکشن کی 4/2 لین میں بدلنے کے کام کو قوم کے نام وقف کرنا ۔ یہ سیکشن تمل ناڈو میں تین اضلاع یعنی مدورئی، سیوان گنگا اور راما ناتھا پورم فلائی اووروں پر احاطہ کرتا ہے ۔ قومی شاہراہ نمبر 47 ، جو ضلع کنیا کماری میں واقع ہے ، اس کے سیکشن پر مرتھن ڈیم جنکشن اور پاروتی پورم جنکشن واقع ہیں ، پناگڈی سے کنیا کماری سیکشن ، جو قومی شاہراہ نمبر 44 کے تحت آتا ہے ، کو چار لینوں میں بدلا جائے گا ۔
قومی شاہراہ نمبر 785 کے مدورئی – چیٹی کولم سیکشن کو چار لینوں میں بدلنے کا سنگِ بنیاد ۔
قومی شاہراہ نمبر 785 کے چیٹی کولم – ناتھم سیکشن کو چار لینوں میں بدلنا ، کنیا کماری میں روڈ سیفٹی پارک اور ٹرانسپورٹ میوزیم کا آغاز ۔
یہ سڑک بنیادی ڈھانچہ پروجیکٹ تمل ناڈو میں مختلف خطوں کی سڑک کنکٹی وٹی کو مستحکم بنائیں گے ۔ اس سے مسافروں کے لئے محفوظ اور تیز رفتار سفر کرنا ممکن ہو سکے گا ۔
وزیر اعظم کنیا کماری میں عوامی اجتماع سے بھی خطاب کریں گے ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔

U. No. 1299
(Visitor Counter : 59
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.15 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 44,397 ٹیکے لگائے گئے۔
ہندوستان میں سردست زیر علاج مریضوں کی تعداد 2,342 ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.8 فیصد ہے۔
گزشتہ 24 گھنٹوں کے دوران148 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,41,47,322 ہوگئی ہے۔
پچھلے 24 گھنٹوں کے دوران 171نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.09یصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 91.25 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1,80,926ٹیسٹ کئے گئے۔
کامرس اور صنعت کی وزارتہ
مشترکہ نتائج کا بیان: برطانیہ-بھارت ایف ٹی اے مذاکرات کے بارہویں دور میں
برطانیہ اور بھارت کے درمیان آزاد تجارت کے معاہدے کے لیے مذاکرات کا بارہواں دور
برطانیہ –بھارت آزاد تجارتی معاہدے  کے لیے مذاکرات کا بارہواں دور 8-31 اگست، 2023 تک جاری رہا۔ پچھلے ادوار کی طرح، یہ دور بھی ایک ہائبرڈ انداز میں منعقد کیا گیا تھا - برطانیہ کے متعدد عہدیداروں نے مذاکرات کے لیے دہلی کا سفر کیا۔ اور دیگر نے عملی طور پر شرکت کی۔
24-25 اگست، 2023 کو ہندوستان نے جی 20 تجارت اور سرمایہ کاری کے وزارتی اجلاس کی جے پور میں میزبانی کی۔برطانیہ میں کاروبار اور تجارت کی وزیر دی رائٹ آنریبل ہان کیمی بیڈنوچ ،ممبر پارلیمنٹ ،نے میٹنگ کے لیے ہندوستان کا دورہ کیا اور عزت مآب وزیر برائے کامرس اور صنعت، حکومت ہند، پیوش گوئل سے ملاقات کی۔ انہوں نے ایف ٹی اے کا جائزہ لیا اور مذاکرات کو آگے بڑھانے کے طریقوں پر اتفاق کیا۔
مذاکرات کا تیرہواں دور ستمبر میں ہونے والا ہے۔